ایران اولوسال قوراق‌لیق و  بحران یؤنتیم مرکزی باشقانی شاهروخ فاتح، قوراقلیغین اؤلکه‌نین یوزده ۹۷سینی تأثیری آلتینا آلدیغینی بیلدیردی.
شاهروخ فاتح، ایران‌لی اؤیرنجی‌لر خبر آژانسینا (ایسنا) وئردیگی آچیقلامادا، قوراقلیغین بوتون اؤلکه‌یه یاییلدیغینی بیلدیردی.
اؤزللیکله خوزیستان، ایلام، بوشهر، کهکیلویه و بویور احمد، فارس، سیستان-بلوچستان، گونئی خوراسان، قوزئی خوراسان، رضوی خوراسانی، اصفهان، مرکزی و زنجان ایالتلرین‌ده قوراقلیغین آشیری اؤلچولرده اولدوغو معلوماتینی پایلاشان فاتح، بو پروبلئمه قارشی مباریزه ایمکانینین اولمادیغینی آنجاق سو اصرافینین آزالدیلماسی ایله یونگوللشدیریله‌بیله‌جگینی ایفاده ائتدی.
ایران‌دا قوراق‌لیق، سو رزرولرینین یئترسیزلیگی و هاوا چیرکلیلیگی اؤلکه‌نین اساس قونولارینین باشیندا یئر آلیر.
اؤلکه‌ده اوزون ایللردیر داوام ائد‌ن قوراق‌لیق سببیله تاریخی اورمیه گؤلو قوروموش، سو قایناق‌لاری احتیاجلاری قارشیلایامماز حالا گلدی.
حکومت، بو پروبلئملره چؤزوم تاپماق اوچون بودجه آییریب پروژه‌لر گلیشدیریر، آنجاق هله تام بیر آددیم آتیلمادی.
